 Runtii Gobolka Togdheer waa Gobolka labaad ee ugu bulshada badan Burcana waa Caasimadda labaad ee Somaliland, Gobolka Togdheer waa Gobol Gobolada kale kaga duwan dhinaca xoolaha, waa Gobol ay ka soo baxeen Saddex Madaxweyne, ALLE ha u wada naxariiste Cabdiraxmaan Axmed Cali, Maxamed Xaaji Ibraahim Cigaal iyo Madaxweynaha hadda ee Axmed Maxamed Maxamuud Siillaanyo, waa Gobol taariikh badan leh, isma odhanaya wax ka duwan baad sameeysay waxyaabihii Badhasaabadii hore sameeyeen, laakiin waxaan isku dayey in taariikhda badan ee Gobolku leeyahay in aan wax badan soo saaro, oo ay ka mid tahay meeshii lagaga dhawaaqay gooni la soo noqoshada Somaliland, oo dunsanayd oo aan u badheedho inaan si tabaruucad ah u dhiso, oo aan niyada galiyo in aan dhiso, Madaxweynaha ayaan ula imid oo wuu igu taageeray, Madaxweyne ku xigeenka ayaa noo yimid oo soo dhex dhigay, dad baa deganaa muddo dhawr iyo labaatan sanno ah, dadkaasna waxaan isku dayey in aan meesha ka raro, wacyigelin fara badan kadib iyo markii aan dhul u soo helay dadkii wey ka guureen, maanta wey banaan tahay meeshii, shirkado ayaanu tartansiinay, waxaana heshay oo ku guulaystay tartankii Shirkada la yidhaahdo Najax Construction, wax lacag ah oo aanu haynaa oo meel u yaalana ma jirto, laakiin dadka ayaanu doonaynaa inay ka qayb qaatan, dhawaana waxa aanu doonaynaa in aanu ka dhigno haddii ALLE idmo meel masxaf ah oo umaddu booqato 